હવે લાગણીઓને ન્યૂરો સાયન્સ અને બાયોલોજીની દ્રષ્ટિએ જ નહીં ભૌતિક વિજ્ઞાાનની દ્રષ્ટિએ પણ મૂલવવી પડે એમ છે. તેના પણ વાઈબ્રેશન્સ હોય છે જેની શરીર પર અસર પડે છે. ન્યૂરોટ્રાન્સમીટર્સ કેમિકલ્સ છે પણ તે વિદ્યુત ભાર (ઈલેક્ટ્રિકલ ચાર્જ)નું વહન કરે છે. ન્યૂરોલોજિકલ સ્તર પર પોતાના અસ્તિત્વની 'હોવાપણા'ની લાગણી ઈશ્વરના તત્વ સાથે જોડાય છે. હું ઈશ્વરના આશિષ પામેલ છું.( I am blessed) એ લાગણી મસ્તિષ્કમાં મહત્વની ભૂમિકા ભજવે છે. આશીર્વાદ (Blessing) અને આનંદ (Bliss) એક જ મૂળમાંથી પ્રકટ થાય છે. આનંદની અનુભૂતિ માટે આપણે અંદરથી સખત રીતે જોડાયેલા છીએ.